CCET โชว์กำไร Q3/58 พุ่งเกินเท่าตัว หลังยอดขายเพิ่มขึ้น
CCET โชว์กำไร Q3/58 เพิ่มขึ้น 124% มาที่ 479.25 ลบ. จาก 213.49 ลบ. ในปีก่อน หลังยอดขายเพิ่มขึ้น ขณะที่ช่วง 9 เดือนแรกมีกำไร 1.10 พันลบ. เพิ่มขึ้น 138% จาก 460.08 ลบ. ในปีก่อน
10 พ.ย. 2558

บริษัท แคล-คอมพ์ อีเล็คโทรนิคส์ (ประเทศไทย) จำกัด (มหาชน) หรือ CCET รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย) มีกำไรสุทธิ 479.25 ล้านบาท หรือมีกำไรสุทธิ 0.11 บาทต่อหุ้น เพิ่มขึ้น 124% จากช่วงเดียวกันของปีก่อนที่มีกำไรสุทธิ 213.49 ล้านบาท หรือมีกำไรสุทธิ 0.05 บาทต่อหุ้น
ขณะที่ผลการดำเนินงานช่วง 9 เดือนแรกมีกำไรสุทธิ 1.10 พันล้านบาท หรือ 0.24 บาทต่อหุ้น เพิ่มขึ้น 138% จากช่วงเดียวกันของปีก่อนที่มีกำไรผลสุทธิ 460.08 ล้านบาท หรือ 0.10 บาทต่อหุ้น
ทั้งนี้ผลการดำเนินงานดังกล่าวที่เพิ่มขึ้น เนื่องจากการเติบโตของยอดขายระหว่างไตรมาส เนื่องจากการขยายโรงงาน ทำให้สามารถรองรับการผลิตที่เพิ่มมากขึ้น ด้วยเหตุนี้บริษัทคาดหวังว่าจะสามารถยกระดับผลการดำเนินงานให้ดียิ่งขึ้นในงวดถัดไป 